**ZK/1-19/2020.**

**Határozat:145-149.**

**Rendelet: 14.**

**Jegyzőkönyv**

**Zalakaros Város Önkormányzata Képviselőtestülete**

**2020. július 23-án megtartott**

**nyílt üléséről**

**Jegyzőkönyv**

Készült a Zalakaros Város Önkormányzata Képviselőtestülete **2020. július 23-án** 14,05órai kezdettel Zalakaros, Gyógyfürdő tér 1. szám alatti Tanácsteremben megtartott **nyílt** üléséről.

Jelen vannak: Novák Ferenc polgármester, Czimondor Nándor alpolgármester, Kötő Attila, Magyarné Kovács Judit, Stégli János (14:45 órakor jelent meg az ülésteremben), Végh Andor János és Vlasicsné Dörgönye Márta képviselők, Szabóné dr. Csányi Marianna jegyző, Torma László aljegyző.

Tanácskozási joggal jelen van: Horváthné Juhász Barbara pénzügyi osztályvezető, Tóthné Őri Ibolya városfejlesztési osztályvezető, Szikora Anna Ágnes polgármesteri referens és Gaál Krisztina személyzeti- és önkormányzati referens.

Meghívottak: Dr. Rus János Emergency Kft. képviselője, Herodek Miklós József Zalamerenye polgármestere.

Jegyzőkönyvet készítette: Gaál Krisztina személyzeti- és önkormányzati referens.

Novák Ferenc: Köszönti a megjelenteket. Megállapítja, hogy az ülés határozatképes, mivel 6 képviselőtestületi tag az ülésen jelen van.

Novák Ferenc: Kéri, hogy a bizottsági ülést megelőzve, mivel jelen van az Emergency Kft. képviseletében Dr. Rus János ügyvezető hallgassuk meg a házi orvosi ügyelet jelenlegi helyzetét, mielőtt a bizottságok és a testület döntést hoz ezen napirendi pontban.

**Házi orvosi ügyeleti tájékoztatás**

Novák Ferenc: Röviden elmondható, hogy jelenleg az ügyeleti ellátásban résztvevő orvosok száma alacsony, az óradíjak összege pedig magas. Felkéri Dr. Rus Jánost, hogy röviden összegezze az elmúlt időszak tapasztalatait.

Dr. Rus János: Köszönti a jelenlévőket. Röviden összegzi az elmúlt háromnegyed évet, miszerint 2019 év végén kapott megkeresést, hogy az orvosi ügyelet tekintetében segítséget nyújtson az önkormányzat működtetésében lévő ügyeletnek orvosok tekintetében. Elmondja, hogy, nem csak Zalakaroson van ilyen probléma, hanem ez országos szinten is jelentkező probléma. Egyre kevesebb az orvos és a helyi orvosok kihátrálnak az ügyeleti ellátásból. A cég segítségét az ország több régiójában kérik. Közel 80-85 ügyelettel megközelítőleg 3 millió ember orvosi ügyeletét látják el. A működésük alatt több ügyelet is összevonásra került a gazdaságos működtetés céljából. Ez az ellátotti szám, amit Zalakarosnak kell ellátni nagyon alacsony, ezért a normatív összegen felül az önkormányzatoknak jócskán hozzá kell járulni a szolgáltatáshoz. Az ügyeleti ellátás kb. 40.000 fő ellátott esetében gazdaságos, ott 55-80 Ft/fő összegre jön ki a hozzájárulás mértéke. Zalakaroson jelenleg ez 370 Ft/fő. A NEAK általi finanszírozás összege 2006 évtől változatlan, azóta nem emelkedett. A cég által adott ajánlat az ügyelet működtetésére 2021. év végéig érvényes. Az ügyeleti rendszer átalakításához - pl. más körzethez történő csatlakozás esetén - legalább 6 hónapra van szükség.

Novák Ferenc: Az elhangzottak után sok kérdés felmerül maradunk a jelenlegi rendszerben és nagyon nagy összeget fizetünk, vagy esetleg csatlakoznak hozzánk más települések? Felvetődött az ügyelet részleges megoldása is, hogy csak hétvégén van ügyelet vagy csak hétköznap.

Dr. Rus János: Az ÁNTSZ a részleges megoldásokat nem támogatja, sőt a részmunkaidőre még nehezebb orvosokat találni.

Magyarné Kovács Judit: A központi orvosi ügyeletnél ki kell-e menni?

Dr. Rus János: Jogszabályi előírás, hogy ki kell menni, alapellátás kötelezően ellátandó feladat.

Dr. Virág Zsolt: Kötelezően ellátandó feladat, be kell olvadni egy nagyobb körzetbe.

Novák Ferenc: El kell dönteni, hogy legyen-e ügyelet Zalakaroson?

Kötő Attila: Az ügyelet kialakítása során a távolságot is figyelembe kell venni, Marcali innen távol van.

Czimondor Nándor: Van-e lehetőség arra, hogy Nagykanizsa ne mondjon nemet a csatlakozásra?

Dr. Rus János: A nagy városok is szembesülnek azzal, hogy az orvosaik nem akarnak az ügyeletben részt venni. A lehetőség fogalma tágas, csak nem minden áron éri meg a csatlakozás. Gyors döntést egyik percről a másikra nem lehet hozni. Lehetőség szerint a kistérség településeit együtt kell tartani, együtt kell csatlakozni.

Herodek Miklós: Kérdése, mekkora az a szám az ügyleleti ellátás mellet, melyet a mentők vagy a sürgősségi osztály lát el?

Dr. Rus János: Az OMSZ tudna adatot szolgáltatni erről. Jelenleg az átalakítást kormányzati szinten nem fogják meglépni, a megoldást helyben kell megtalálni.

Novák Ferenc: Megköszöni Dr. Rus János tájékoztatását, aki 14:45 órakor elhagyja az üléstermet.

A képviselők a munkájukat 14,45 órától bizottsági ülésen folytatják.

A képviselők 17,17 órától Képviselőtestületi ülésen folytatják munkájukat.

Novák Ferenc Ismételten köszönti a megjelenteket. Megállapítja, hogy az ülés határozatképes, mivel 7 képviselőtestületi tag az ülésen jelen van.

Jegyzőkönyv hitelesítőknek javasolja: Czimondor Nándor alpolgármestert és Stégli János képviselőt.

Novák Ferenc: Szavazásra teszi fel a jegyzőkönyv hitelesítőire tett javaslatot.

Képviselőtestület 7 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

**Napirend:**

**1. Zalakarosi Termelői Piac nyitvatartásának módosítása** Előadó: Novák Ferenc polgármester

**2. Dél-Zala Hulladékgazdálkodási Társulás 2019. évi feladatellátásáról, a Társulás**

**működéséről, a Társulási Tanács munkájáról szóló beszámoló elfogadása** Előadó: Novák Ferenc polgármester

**3. Tájékoztató anyag a Behiáki sportlétesítményekről** Előadó: Novák Ferenc polgármester

**4. Intézkedések a költségvetési hiány csökkentése érdekében ZÁRT  
 (működési költségek)** Előadó: Novák Ferenc polgármester

**5. Háziorvosi ügyelet ZÁRT** Előadó: Novák Ferenc polgármester

Novák Ferenc: Javasolja felvételre és nyílt ülésen tárgyalni a 6. számú napirend keretében a Zalakaros és Térsége Sportegyesület kérelmét, 7. számú napirendként a közterület használatáról és táblák, feliratok, plakátok elhelyezésének szabályozásáról szóló 15/2016. (VI.30.) önkormányzati rendelet módosítását.

Szavazásra teszi fel az elhangzott napirendi pontok felvételére és tárgyalására vonatkozó ügyrendi javaslatot.

Képviselőtestület 7 igen szavazattal, ellenszavazat és tartózkodás nélkül a napirendi pontok felvételére vonatkozó javaslatot elfogadta.

Novák Ferenc: Szavazásra teszi fel a napirendi pontok felvételére vonatkozó döntés figyelembevételével a napirend elfogadására vonatkozó javaslatot.

Képviselőtestület 7 igen szavazattal, ellenszavazat és tartózkodás nélkül a napirend elfogadására vonatkozó javaslatot elfogadta.

**Az elfogadott napirend:**

**1. Zalakarosi Termelői Piac nyitvatartásának módosítása**

**2. Dél-Zala Hulladékgazdálkodási Társulás 2019. évi feladatellátásáról, a Társulás**

**működéséről, a Társulási Tanács munkájáról szóló beszámoló elfogadása**

**3. Tájékoztató anyag a Behiáki sportlétesítményekről**

**4. Intézkedések a költségvetési hiány csökkentése érdekében ZÁRT  
 (működési költségek)**

**5. Háziorvosi ügyelet ZÁRT**

**6. Zalakaros és Térsége Sportegyesület kérelme**

**7. A közterület használatáról és táblák, feliratok, plakátok elhelyezésének szabályozásáról szóló 15/2016. (VI.30.) önkormányzati rendelet módosítása**

Novák Ferenc: Javasolja, hogy a képviselőtestület rendelje el az elfogadott napirendben szereplő 4. és 5. számú napirendi pontok zárt ülés keretében történő megtárgyalását figyelemmel az Mötv. 46. §. (2) bekezdés c) pontjára.

Szavazásra teszi fel a zárt ülés elrendelésére vonatkozó javaslatot.

Képviselőtestület 7 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 145/2020. (VII.23.) számú határozata:**

Zalakaros Város Önkormányzat Képviselőtestülete elrendeli az elfogadott napirendben szereplő 4. és 5. számú napirendi pontok zárt ülés keretében történő megtárgyalását figyelemmel az Mötv. 46. §. (2) bekezdés c) pontjára.

**Napirend tárgyalása:**

**1. Zalakarosi Termelői Piac nyitvatartásának módosítása**

Előadó: Novák Ferenc polgármester  
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti az összevont bizottság határozatát:

**Gazdasági Bizottság 97/2020. (VII.23.) számú határozata és a Humánpolitikai és Ügyrendi Bizottság 99/2020. (VII.23.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását.

Novák Ferenc: Szavazásra teszi fel az előterjesztés határozati javaslat elfogadását.

Képviselőtestület 7 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 146/2020. (VII.23.) számú határozata:**

A Képviselőtestület

1./ a Karos- Park Kft. a termelői piac nyitvatartási rendre vonatkozó javaslatát elfogadja és 2020. július 23-tól az alábbiak szerint határozza meg:

Június 1. – Szeptember 30.

Hétfő 13:00-21:00

Kedd 8:00-14:00

Szerda 13:00-21:00

Csütörtök 8:00-14:00

Péntek 13:00-21:00

Szombat 13:00-21:00

Vasárnap 13:00-21:00

Október 1. – December 31.

Hétfő 8:00-16:00

Kedd 8:00-16:00

Szerda 8:00-16:00

Csütörtök 8:00-16:00

Péntek 8:00-16:00

Szombat 8:00-16:00

Vasárnap 8:00-16:00

2./ felkéri a Karos- Park Kft.-t, hogy gondoskodjon a határozat 1. pontjában meghatározott nyitva tartás betartatásáról.

3./ felkéri a Zalakarosi Turisztikai Nonprofit Kft-t, hogy a Gyógyfürdő téren szervezet rendezvények kapcsán gondoskodjon a termelői piac nyitvatartásának és a rendezvények tartásának összehangolásáról.

Határidő: 2020. július 31.

Felelős: Novák Ferenc polgármester

Operatív felelős: Biczó Tamás Karos- Park Kft ügyvezető, Kovács Szabolcs Zalakarosi Turisztikai Nonprofit Kft. ügyvezetője

Bodor Johanna igazgatási üi.- határozat megküldéséért

**2. Dél-Zala Hulladékgazdálkodási Társulás 2019. évi feladatellátásáról, a Társulás**

**működéséről, a Társulási Tanács munkájáról szóló beszámoló elfogadása**

Előadó: Novák Ferenc polgármester  
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti az összevont bizottság határozatát:

**Gazdasági Bizottság 98/2020. (VII.23.) számú határozata és a Humánpolitikai és Ügyrendi Bizottság 100/2020. (VII.23.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását.

Novák Ferenc: Szavazásra teszi fel az előterjesztés határozati javaslat elfogadását.

Képviselőtestület 7 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 147/2020. (VII.23.) számú határozata:**

A Képviselőtestület

1./ Zalakaros Város Önkormányzat Képviselőtestülete a Dél-Zala Hulladékgazdálkodási Társulás 2019. évi feladatellátásáról, a Társulás működéséről, a Társulási Tanács munkájáról szóló beszámolót tudomásul veszi és elfogadja.

2./ Zalakaros Város Önkormányzat Képviselőtestülete felkéri a polgármestert, hogy döntéséről a Dél-Zala Hulladékgazdálkodási Társulás Társulási Tanács Elnökét tájékoztassa.

Határidő: 2020. július 30.

Felelős: Novák Ferenc polgármester

Operatív felelős: Torma László aljegyző

**3. Tájékoztató anyag a Behiáki sportlétesítményekről**

Előadó: Novák Ferenc polgármester  
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti az összevont bizottság határozatát:

**Gazdasági Bizottság 99/2020. (VII.23.) számú határozata és a Humánpolitikai és Ügyrendi Bizottság 101/2020. (VII.23.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását.

Stégli János: Kérése, hogy ne a Képviselőtestület döntse el, hogy milyen pálya épüljön. Kérjenek fel szakértőt (MLSZ-től), aki megmondja, milyen pálya építése lenne célszerű.

Novák Ferenc: Kérése, hogy lépjenek előre az ügyben, jelenleg arról kell dönteni, hogy árajánlatokat kell beszerezni a tanulmányterv elkészítésére. Szavazásra teszi fel az határozati javaslatot:

Zalakaros Város Önkormányzat Képviselőtestülete a város Behiáki területére tervezett sportközpont fejlesztése kapcsán az alábbi döntést hozza:

* felhatalmazza a Polgármester, hogy szakértő bevonásával a Behiáki Sportközpont fejlesztéséhez szükséges megvalósíthatósági tanulmányterv készítéséhez kérjen (legalább) 3 tervezési ajánlatot.

Képviselőtestület 7 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 148/2020. (VII.23.) számú határozata:**

Zalakaros Város Önkormányzat Képviselőtestülete a város Behiáki területére tervezett sportközpont fejlesztése kapcsán az alábbi döntést hozza:

* felhatalmazza a Polgármester, hogy szakértő bevonásával a Behiáki Sportközpont fejlesztéséhez szükséges megvalósíthatósági tanulmányterv készítéséhez kérjen (legalább) 3 tervezési ajánlatot.

Határidő: 2020. augusztus 24.  
Felelős: Novák Ferenc polgármester

Operatív felelős: Klie Zoltán főépítész

**6. Zalakaros és Térsége Sportegyesület kérelme**

Előadó: Novák Ferenc polgármester  
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti az összevont bizottság határozatát. A humánpolitikai bizottság egyik határozati javaslat kapcsán sem hozott többségi döntést.

**Gazdasági Bizottság 100/2020. (VII.23.) számú határozata:**

A bizottság javasolja a képviselőtestület számára, hogy Zalakaros és Térsége Sportegyesületet támogassa a kérelmében meghatározott nevezési díjak összegéig 83.000 Ft erejéig.

Novák Ferenc: Méltányosságot kér.

Stégli János: Szerinte az önkormányzat által adott támogatás összegét arányosan kell csökkenteni.

Kötő Attila: Javasolja az eredeti támogatási összeg megítélését, a civil szervezetek támogatási kérdése, úgyis a következő ülés kérdése lesz. Szerinte is a fokozatosság elvét kell követni. Javasolja, hogy fel kell hívni az egyesület elnökének figyelmét, hogy a bajnokságokba történő nevezés során vegyék figyelembe, hogy a bajnoki év során felmerülő teljes költséget nem tudja finanszírozni az önkormányzat.

Magyarné Kovács Judit: Kérdése, hogy a sportegyesület összetétele hogyan alakul, hány fő a kistérségi és hány fő a zalakarosi alkotja az egyesületet?

Stégli János: 50-50 %-ban vannak a karosi és a kistérségi tagok. Fel kell hívni az egyesület figyelmét, hogy a szakosztályok csökkentsék a költségigényüket.

Novák Ferenc: Javasolja, hogy adják meg a kért támogatási igényt, Kötő Attila képviselő úr által tett kiegészítésekkel.

Szavazásra teszi fel az alábbi határozati javaslatot:

Zalakaros Város Önkormányzat Képviselőtestülete

1./ a Zalakaros és Térsége SE részére kérelemre 150 000 Ft támogatást biztosít az önkormányzat 2020.évi költségvetésében a sportegyesületek támogatására elkülönített céltartalék terhére, azzal a kiegészítéssel, hogy fel kell hívni az egyesület elnökének figyelmét, hogy a bajnokságokba történő nevezés során vegyék figyelembe, hogy a bajnoki év során felmerülő teljes költséget nem tudja finanszírozni az önkormányzat.

2./ felhatalmazza a polgármestert a támogatási szerződés aláírására.

Képviselőtestület 6 igen szavazattal, 1 tartózkodással ellenszavazat nélkül a javaslatot elfogadta és az alábbi határozatot hozta:

**Képviselőtestület 149/2020. (VII.23.) számú határozata:**

Zalakaros Város Önkormányzat Képviselőtestülete

1./ a Zalakaros és Térsége SE részére kérelemre 150 000 Ft támogatást biztosít az önkormányzat 2020.évi költségvetésében a sportegyesületek támogatására elkülönített céltartalék terhére, azzal a kiegészítéssel, hogy fel kell hívni az egyesület elnökének figyelmét, hogy a bajnokságokba történő nevezés során vegyék figyelembe, hogy a bajnoki év során felmerülő teljes költséget nem tudja finanszírozni az önkormányzat.

2./ felhatalmazza a polgármestert a támogatási szerződés aláírására.

Határidő: azonnal

Felelős: Novák Ferenc polgármester

Operatív felelős: Dr. Szentgyörgyvölgyi Eszter jogi referens

Horváthné Juhász Barbara pénzügyi osztályvezető- tájékoztatásul a

költségvetés számára

Novák Ferenc: Szavazásra teszi fel a gazdasági bizottsági határozati javaslatot.

Képviselőtestület 1 igen szavazattal, 6 tartózkodással ellenszavazat nélkül a javaslatot nem fogadta el.

**7. A közterület használatáról és táblák, feliratok, plakátok elhelyezésének szabályozásáról szóló 15/2016. (VI.30.) önkormányzati rendelet módosítása**

Előadó: Novák Ferenc polgármester  
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti az összevont bizottság határozatát:

**Gazdasági Bizottság 101/2020. (VII.23.) számú határozata és a Humánpolitikai és Ügyrendi Bizottság 102/2020. (VII.23.) számú határozata:**

A bizottság javasolja a képviselőtestület számára a közterület használatáról és táblák, feliratok, plakátok elhelyezésének szabályozásáról szóló 15/2016. (VI.30.) önkormányzati rendelet módosítását az előterjesztésnek megfelelően.

Novák Ferenc: Szavazásra teszi fel az előterjesztés szerinti rendeleti javaslat elfogadását.

Képviselőtestület 7 igen szavazattal, ellenszavazat és tartózkodás nélkül az alábbi rendeletet fogadta el:

Zalakaros Város Önkormányzat Képviselő-testülete megalkotja a 14/2020. (VII.24.) önkormányzati rendeletét a közterület használatáról és táblák, feliratok, plakátok elhelyezésének szabályozásáról szóló 15/2016. (VI.30.) önkormányzati rendelet módosításáról.

(A rendelet hiteles szövege a jegyzőkönyv melléklete.)

Novák Ferenc: Tájékoztatja a Képviselőtestületet, hogy a Zalakarost érintő buszközlekedés tekintetében írásban megkereste az illetékes MÁV Zrt. szervezetét, valamint a Közlekedéspolitikáért felelős államtitkárnak írt egy levelet, melyben jelezte, hogy nem értünk egyet az intézkedésekkel, mivel jelentősen megnőtt a menetidő valamint az átszállások is nehezítik a közlekedést.

Novák Ferenc: Mivel a nyílt ülésen tárgyalandó napirend nem volt, megköszönte a részvételt és az ülést 17,54 órakor bezárta és bejelenti, hogy a képviselőtestület 17,54 órától zárt ülés keretében folytatja tovább munkáját.

Kmft.

Novák Ferenc Szabóné dr. Csányi Marianna

Polgármester Jegyző

Czimondor Nándor Stégli János  
 Jkv. hitelesítő Jkv. hitelesítő